Document ID: /roh_data/filtered/fineweb-2-filterrobots_roh.jsonl.gz/30488

La punt existenta sur il Rain che serva sulettamain sco surpassadi per in conduct d'aua persa dal consorzi per aua persa Foppa stuess vegnir sanada e vegn perquai disfatga. Il conduct vegn integrà en la nova punt per il traffic betg motorisà.
La punt planisada gioga ina rolla impurtanta per il traffic betg motorisà quotidian, saja quai sco via da scola, sco access al stabiliment da sport regiunal u er per il traffic da cumpra. La nova colliaziun sur il Rain anteriur è ultra da quai ina part integrala essenziala dal concept general per in'avertura moderada da la Ruinaulta. Il project custa totalmain 2,09 milliuns francs.
RR novitads 14:00